stanford-oval/wikipedia huggingface dataset:
Kolmiloppinen (Pello)
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Aalisjoen valuma-alueella (67.95), jonka Lompolojoen valuma-alueeseen (67.958) se kuuluu. Järven vedenpinnan korkeus on 258,5 metriä mpy.
Vince Cable

| Vince Cable |
| --- | --- |
 Cablen virallinen muotokuva vuodelta 2017
Yhdistyneen kuningaskunnan kauppa- ja innovaatioministeri
 12.5.2010–11.5.2015  
Pääministeri:  David Cameron
Edeltäjä:  Peter Mandelson
Seuraaja:  Sajid Javid
Alahuoneen jäsen
 Twickenhamin vaalipiiri 1.5.1997–7.5.2015 9.6.2017–  
Edeltäjä:  Toby Jessel Tania Mathias
Seuraaja:  Tania Mathias
Henkilötiedot
Syntynyt: 9. toukokuuta 1943 (ikä 81) York, Englanti
Arvonimi: The Right Honourable
Puoliso:  Olympia Redelo (vih. 1968; k. 2001) Rachel Smith (vih. 2004)
Tiedot
Puolue:  Liberaalidemokraatit (1988–)
 Nimikirjoitus
Aiheesta muualla
vincecable.org
John Vincent ”Vince” Cable (s. 9. toukokuuta 1943 York, Englanti) on brittiläinen poliitikko ja taloustieteilijä. Hän toimi liberaalidemokraattien puheenjohtajana 2017–2019.
Poliittinen ura

Cable opiskeli kansantaloustiedettä Cambridgen yliopistossa ja suoritti sittemmin tohtorin tutkinnon Glasgow’n yliopistossa. Valmistuttua hän liittyi työväenpuolueeseen ja oli ehdokkaana vuoden 1970 parlamenttivaaleissa. Vuosina 1995–1997 hän toimi Shellin pääekonomistina.
Alahuoneeseen Cable valittiin vuonna 1997. Hän toimi liberaalidemokraattien varapuheenjohtajana 2006–2010, mistä tehtävästä erosi keskittyäkseen kauppa- ja innovaatioministerin tehtäväänsä David Cameronin hallituksessa.
Tim Farron luopui liberaalidemokraattien johdosta puolueen saatua vain muutaman lisäpaikan vuoden 2017 vaaleissa, minkä jälkeen Cable valittiin hänen seuraajakseen puolueen johtajaksi. Cablen aikana liberaalidemokraatit pääsi hyödyntämään Brexit-vastaisuutta ja saavutti parhaimmat kannatuslukunsa sitten vuoden 2010, minkä lisäksi puolue pärjäsi hyvin vuoden 2019 paikallisvaaleissa ja eurovaaleissa. Cablen seuraajaksi liberaalidemokraattien johtajaksi valittiin heinäkuussa 2019 Jo Swinson. Cable on ilmoittanut syyskuussa 2019 pitämässään puheessa jättävänsä alahuoneen seuraavissa parlamenttivaaleissa.
Poliittiset näkemykset

Joulukuussa 2010 The Daily Telegraph julkaisi nauhan keskustelusta, jossa Cable keskustellessaan äänestäjiä esittävien toimittajien kanssa uhkasi voivansa kaataa hallituksen niin halutessaan. Cable julisti keskustelussa myös "sodan" mediamoguli Rupert Murdochille ja News Corporationille sen pyrkiessä ostamaan BSkyB-televisioyhtiön.
Cable on profiloitunut brexitin vastustajaksi ja on sanonut olevansa avoin ajatukselle liberaalidemokraattien nimenmuutoksesta, jotta puolue saisi paremmin poliittisen keskustan äänestäjien ja poliitikkojen tuen taakseen. Cable on myös alkuvuonna 2019 sanonut kannattavansa eutanasian laillistamista Yhdistyneessä kuningaskunnassa.
Aiheesta muualla

Kuvia tai muita tiedostoja aiheesta Vince Cable Wikimedia Commonsissa
Cablen henkilökuva BBC:n verkkosivuilla (englanniksi)
| 0 | 1 | 2 |
| --- | --- | --- |
| Edeltäjä: Tim Farron | Liberaalidemokraattien johtaja 2017–2019 | Seuraaja: Jo Swinson |
Ko Mak

| Ko Mak |
| --- | --- |
 Ranta Ko Makissa
  
Koordinaatit:  11°49′10″N, 102°28′42″E
Merialue:  Tyynimeri
Vesialue:  Siaminlahti
Pinta-ala:  16 km²
Valtio
Valtio:  Thaimaa
Provinssi:  Trat
Infobox OKNimi-testi OK: 
Ko Mak (thaiksi เกาะหมาก) on pieni trooppinen saari Tratin provinssissa, Thaimaassa. Elinkeino on matkailu. Ko Changin menestyksen myötä Ko Mak on tullut hiljaisuutta ja yksityisyyttä vaativien matkailjoiden tietoisuuteen. Ko Mak on osa Moo Ko Changin meriluonnonpuistoaluetta.
Maantiede

Ko Makissa on 27 kilometriä rannikkoa, monta pitkää hiekkarantaa, muutama kukkula ja sen koko on noin 16 neliökilometriä.  Saarella on kymmenisen bungalow-lomamökkikylää. Matkailijoille tarkoitettuihin aktiviteetteihin kuuluvat snorklaus, laitesukellus, mopoajelut sekä melonta merikajakilla, myös hiljaisen kauden aikana.
Lähisaaret

Alhaisen laskuveden aikaan on mahdollista kävellä Ko Kham -saarelle, joka on Ko Makia pienempi ja sijaitsee alle kilometrin päässä luoteessa. Ko Phi on myös luoteessa Ko Makiin nähden. Ko Phissä ei ole asutusta. Ko Khamiin ja Ko Phiihin on helppo meloa merikajakilla Ko Makin luoteisosan lomamökeiltä. Kummallakin pikkusaarella on snorklauspaikkoja.
Yhteydet saarelle

Laivamatka saarelle kestää hitaammalla veneellä mantereelta Laem Ngopista noin kolme tuntia ja pikaveneellä tunnin. Myös Ko Changilta pääsee Koh Makille puuveneillä ja pikaveneillä. Bang Baon laiturilta pääsee molemmilla ja Kai Bae Hutista pikaveneellä.
Aiheesta muualla

Kuvia tai muita tiedostoja aiheesta Ko Mak Wikimedia Commonsissa
Koh Mak, esittely (Arkistoitu – Internet Archive). Hiekkarannat.com sivusto
Ko Makin historiasta (Arkistoitu – Internet Archive). Kohmak.co.uk. (englanniksi)
Korupavut

| Korupavut |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Korupavut Abrus  Adans.
Katso myös
   Korupavut Commonsissa 
Infobox OKNimi-testi OK: 
Korupavut eli paternosterpavut (Abrus) on hernekasveihin kuuluva suku, jossa on 17 lajia. Ne ovat yleensä puuvartisia pensaita tai liaaneja. Korupavut esiintyvät alkuperäisenä Afrikassa, Etelä-Aasiassa, Australiassa ja Oseaniassa. Afrikassa esiintyy kahdeksan lajia, Madagaskarissa viisi lajia, Intiassa yksi laji ja Indokiinassa yksi laji. Lisäksi kaksi lajia useassa maanosassa: suvun tunnetuin laji paternosterpapu (Abrus precatorius) ja Abrus melanospermus.
Aiheesta muualla

Suomen Lajitietokeskus: Korupavut – Abrus
Finto: Kassu – Kasvien suomenkieliset nimet: Abrus
Kiisonlampi

| Kiisonlampi |
| --- | --- |
Valtiot:  Suomi
Kunnat:  Ylöjärvi
Koordinaatit:  62°06′18″N, 23°20′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Aurejärveen 
Järvinumero:  35.573.1.010
Mittaustietoja
Pinnankorkeus:  156,4 m 
Rantaviiva:  0,663 km 
Pinta-ala:  0,01342 km² 
 fiKiisonlampi 
Kiisonlampi  eli Kiisiönlampi  on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kiisonlampi on osa Aurejärven aluetta.
Maantietoa

Lammen pituus on 250 metriä, leveys 150 metriä ja sen pinta-ala on 1,3 hehtaaria. Se sijaitsee Aurejärven pohjoispään Kiisonperän länsipuolella. Lampi sijaitsee ojitetulla suolla ja ainakin kolme suo-ojista on kaivettu lampeen asti. Niitä myöten lampeen laskee vettä ainakin Ylä-Kiisonnevalta. Lammen oma laskuoja laskee Aurejärven Leveälahteen. Rantaviivan pituus on 650 metriä. Rannat ovat kapeaa avosuota ja vain länsipuolella on kangasmaastoa. Avosuon määrästä päätellen laskuojat vetävät heikosti. Lampi on autio eikä sinne johda teitä. Lähin tie kulkee Lassilaan 200 metrin päässä.
Konttijärvi

| Konttijärvi |
| --- | --- |
Valtiot:  Suomi 
Paikkakunta:  Tervola
Koordinaatit:  66°08′05″N, 25°57′35″E
Järvinumero:  65.179.1.005
Mittaustietoja
Pinnankorkeus:  141,5 m 
Rantaviiva:  7,07 km 
Pinta-ala:  0,85 km² 
 fiKonttijärvi 
Konttijärvi on valtaosin metsämaan reunustama järvi Tervolan itäosassa Lapin maakunnassa. Sen pinta-ala on 85 hehtaaria. Etäisyys Rovaniemeltä on 41 kilometriä eteläkaakkoon.
Maantiede

Konttijärven pituus lännestä itään on 1,7 kilometriä. Saaria on kaksi, joista toisella on karttanimi, Raatosaari. Sen pinta-ala on noin 40 aaria. Lammasniemi erottaa järven länsiosan Vanhantalonlahden pääaltaasta. Pohjoisrannan Konttikivalo kohoaa noin 90 metriä järven pintaa korkeammalle. Konttikivalon koillispuolella sijaitsee Pitkälampi (179,5 metriä mpy). Vanhantalonlahden pohjoisrannalta lähtee laskuoja Piilolampeen (139,6 metriä mpy), joka sijaitsee Konttijärven luoteispuolella.
Konttijärvi (65.179.1.005) kuuluu Ali Konttijoen valuma-alueeseen (65.179), joka on kolmannen jakovaiheen vesistö Kemijoen vesistössä (65). Toinen jakovaihe on Vähäjoen valuma-alue (65.17) ja ensimmäinen jakovaihe Ala-Kemijoen alue (65.1). Konttijärvi on laajin Ali Konttijoen alueen yhdeksästä vähintään hehtaarin laajuisesta vakavedestä. Toiseksi laajin on Takalampi ja kolmanneksi laajin Joutsenlampi.
Konttijärvi on Ossauskosken voimalaitoksen yläallasta lukuun ottamatta Tervolan laajin vakavesi. Sitä seuraa osin soistunut Haapajärvi kunnan länsiosassa ja Akkunusjärvi kunnan eteläosassa.
Tervolan Konttijärvi on laajin Suomen viidestä Konttijärvestä. Konttijärvet sijaitsevat Itä- ja Pohjois-Suomessa.
Kristoffer Nordfeldt

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Bo Kristoffer Nordfeldt
Syntymäaika: 23. kesäkuuta 1989 (ikä 35)
Syntymäpaikka: Tukholma, Ruotsi
Pelipaikka: maalivahti
Pituus: 190 cm
Seura
Seura: Gençlerbirliği
Junioriseurat
–2005: Brommapojkarna
Seurat
| Vuodet | Seura | O | (M) |
| 2006–2011 | Brommapojkarna | 103 | (0) |
| 2011–2015 | Heerenveen | 112 | (0) |
| 2015–2020 | Swansea City | 24 | (0) |
| 2020– | Gençlerbirliği | 50 | (0) |
| Yhteensä | Yhteensä | 289 | (0) |
Maajoukkue
| 2006–2008 | Ruotsi U19 | 4 | (0) |
| 2008–2010 | Ruotsi U21 | 16 | (0) |
| 2011– | Ruotsi | 14 | (0) |
 Seurajoukkueuran tilastot kattavat vain kansalliset sarjat, päivitetty 30. toukokuuta 2021 .  Maajoukkueuran tilastot päivitetty 30. toukokuuta 2021.
Bo Kristoffer Nordfeldt (s. 23. kesäkuuta 1989 Tukholma) on ruotsalainen jalkapalloilija, joka edustaa turkkilaista Gençlerbirliğiä. Aiemmin hän on pelannut kotimaansa lisäksi Alankomaiden ja Englannin sarjoissa. Hän on pelipaikaltaan maalivahti ja on pelannut Ruotsin maajoukkueessa.
Nordfeldt edusti Alankomaiden Eredivisiessa Heerenveeniä maaliskuusta 2012 kesään 2015. Seuraavat 4,5 kautta hän edusti Englannin sarjoissa pelaavaa Swansea Cityä mutta pelasi kausina 2015–2018 Valioliigassa vain kaksi ottelua ja pääsi vasta kaudella 2018–2019 mestaruussarjassa kunnolla pelaamaan 22 sarjaottelun verran. Kausina 2019–2021 hän pelasi Turkin Superliigassa 50 ottelua Gençlerbirliğin joukkueessa.
Vatsim

| Virtual Air Traffic Simulation Network |
| --- | --- |
 Vatsimin logo
Tunnuslause:  Aviate, educate, communicate
Perustettu:  Heinäkuu 2001
Tyyppi:  Voittoa tavoittelematon järjestö
Toiminta-alue:  Maailmanlaajuinen
Jäsenet:  700 000+ (yli 100 000 aktiivista jäsentä)
Puheenjohtaja:  Tim Barber
Aiheesta muualla
Sivusto
Infobox OKNimi-testi OK: 
Vatsim (The Virtual Air Traffic Simulation Network) on maailmanlaajuinen  yhteisö, jonka avulla lentosimulaattorin käyttäjät voivat käyttää lennonjohtopalvelua internetissä virtuaalisesti. Toiminta perustuu oikeiden ilmailukarttojen ja -menetelmien käyttöön. Pyrkimyksenä on tarjota käyttäjille mahdollisimman realistinen virtuaali-ilmailukokemus.
Toiminta perustuu vapaaehtoisuuteen. Kansalliset Vatsim-organisaatiot kouluttavat ja pätevöittävät harrastelennonjohtajia ja simulaattorilentäjiä toimimaan Vatsim-verkossa. Simulaattorilentäjät hyödyntävät lennonjohtajien tarjoamaa palvelua kytkemällä lentosimulaattorinsa Vatsim-verkkoon. Yhteisöllä on (2022) yli 700 000 jäsentä, joista noin 550 Suomessa.
Suomessa lennonjohdosta vastaa Vatsim Scandinavia -nimellä toimiva vACC (Virtual Area Control Centre), joka vastaa myös Ruotsin, Norjan, Tanskan, Islannin, Färsaarten ja Grönlannin lennonjohdosta.
Yleisesti

Vatsim on toinen suurista lentosimulaattoriverkoista IVAO:n ohella . Verkkoon yhdistymiseen lentäjänä ei tarvita ollenkaan kokemusta, vaikka jotkut vACCit tarjoavat lentäjiä kouluttavia palveluita. Lentäjät ja lennonjohtajat keskustelevat toisilleen VoIP-tekniikan tai kirjoitettujen viestien kautta. Vatsimmin omat ohjelmat yhdistävät käyttäjän simulaattorin Vatsim palvelimiin. Vatsimin kautta usea lentäjä voi muodostaa liikenteen yhdessä lennonjohtajien kanssa, ja tästä syntyy elävä, liikkuva lentoliikenne.
Tavoitteena on pitää lentoliikenne ja sen johtaminen mahdollisimman realistisena ja vastaamaan oikean maailman menetelmiä. Tähän auttaa myös oikeassa lentoliikenteessä käytettävät ilmailukartat, jotka ovat yleensä saatavilla ilmaiseksi internetistä tai joita on tarjottu vastaavan ilmatilan vACCin sivuilla. Vatsimissa edellytetään mahdollisimman pitkälle myös aidon radiofraseologian käyttöä. Siten se antaa myös mahdollisuuden kehittyä niille, jotka kouluttautuvat lennonjohtajiksi ja lentäjiksi oikeassa elämässä. Vatsim tuo myös uuden ulottuvuuden lentosimulaattoreihin, joissa on jo valmiiksi ohjelmoidut tehtävät ja harjoitukset tarkoitettu yksin pelattaviksi. Se mahdollistaa tämän moninpeleinä.
Vatsimin jäsenten on hyväksyttävä kolme Vatsimin hallituksen asettamaa käyttäjäsopimusta, jotka ovat:
Code of Conduct
Code of Regulations
User Agreement
Vatsimin "maailma" jakautuu oikean elämän tapaan kuuteen alueeseen, jotka jakautuvat edelleen maiden ilmatilojen mukaan. Ilmatilojen mukaan jaetut divisioonat jaetaan edelleen FIR- (Flight Information Region), vACC- (Virtual Area Control Center) ja varsinkin Yhdysvalloissa käytettäviin ARTCC- (Area Traffic Control Center) nimisiin alueisiin.
Alueet ovat seuraavat:
Afrikka ja Lähi-itä
Eurooppa
Aasia
Pohjois Amerikka
Oseania
Etelä-Amerikka
Historiaa

Vatsim-organisaatio perustettiin Simulated Air Traffic Control Organizationin (SATCO) hajottua heinäkuussa 2001. Hajoaminen johtui SATCO:n johdon ja käyttäjäyhteisön keskinäisistä ristiriidoista koskien verkon tulevaa kehityssuuntaa. Verkon johto oli muun muassa neuvotellut Squawkboxin integroimisesta Flight Simulatoriin yhteistyössä Microsoftin kanssa, mitä käyttäjäyhteisö vastusti, sillä vaikka Microsoft oli luvannut lahjoittaa kaksi palvelinta, ajateltiin käyttäjämäärän lisääntyvän hallitsemattomasti, yli yhteisön varojen. Samoin esiintyi lahjoitusvarojen väärinkäyttöä. SATCO:sta irtosi VATSIM-verkon ohella myös IVAO.
Historiaa > SquawkBox ja Procontroller

Internetin ja modernien lentosimulaattorien kehitys mahdollisti 1990-luvun puolivälissä käyttäjien moninpelin. Jason Grooms loi 1997 ensimmäisen SquawkBox version, jota myöhemmin kehitti Joe Jurecka Microsoft Flight Simulator 95 -simulaattorin lisäosana. Lisäosa paransi moninpelin laatua ja mahdollisti isojen käyttäjämäärien yhdistymään verkkoon. Tutkaohjelmiso ProController mahdollisti myös lennonjohtajien yhdistymisen verkkoon. Marty Bochane kehitti kolmannen komponentin, FSD Server -nimisen ohjelman, joka yhdisti aiemmat kaksi ohjelmaa ja ohjasi niitä toimimaan Vatsim-verkossa loogisesti yhteistyössä. Näiden kolmen ohjelman kehityksen ansiosta tulivat mahdollisiksi suuret moninpelit, kun sen sijaan aiemmin yksi lennonjohtaja voi johtaa vain yhtä lentäjää. Järjestelmän avulla lentäjät saattoivat lentää sään muuttuessa lennon aikana.
Historiaa > Vatsimin muodostuminen

Satcon henkilökunta ajoi eteenpäin uutta yhteisöä varajohtaja Harvey Steinin johdolla. Vatsim-yhteisö julkistettiin virallisesti 12. heinäkuuta 2001. Avajaiset järjestettiin myöhemmin heinäkuussa. Stein valittiin organisaation puheenjohtajaksi. Vatsimin johtokunta määritteli myöhemmin ehdot Satcon Randy Whistlerin kanssa niin, että siitä tuli virallisesti Satcon seuraaja.
Vuonna 2018 Vatsim vahvisti aktiivisten jäsenien määrän ylittäneen ensimmäistä kertaa 80 000.
Jäsenyys ja koulutus

Vatsimissa on yli 700 000 jäsentä, joista yli 100 000 luokiteltiin aktiivisiksi Helmikuussa 2022. Liittyminen on ilmaista, ja kuka tahansa mistä päin tahansa voi liittyä jäseneksi. Jäsenyysmaksuja ei myöskään ole.
Lentäjien on tehtävä käytännön lentämiseen liittyviin asioihin liittyvä suppea perehdytyskoe ennen yhdistämistä verkkoon. Lisäksi jotkut vACC:t tarjoavat vapaaehtoisia lentäjiä kouluttavia palveluita. Koulutukset sisältävät käytännön asioita, kuten kuinka toimia tietyissä tilanteissa sekä muita lentämiseen liittyviä perusasioita. Lentäjien luokitukset (pilot ratings) ovat seuraavat:
P0 - Basic VATSIM Member
P1 - Private Pilot Licence (PPL)
P2 - Instrument Rating (IR)
P3 - Commercial Multi-Engine Licence (CMEL)
P4 - Airline Transport Licence (ATPL)
Kuten oikeassa elämässä, lentäjien on jätettävä etukäteen oman suunnitellun lennon lentosuunnitelma lennonjohtajille. Tämän mahdollistaa Vatsimin yhdistämiseen tarkoitetut ohjelmat, kuten vPilot tai xSquawkbox. Lentosuunnitelman voi jättää vaihtoehtoisesti Vatsimin nettisivujen kautta. Lisäksi lentoreittien suunnitteluun tarkoitettuja ohjelmia, kuten SimBrief- tai ProjectFly -ohjelmia voi hyödyntää lentosuunnitelman jättämisessä ja lähettämisessä lennonjohtajille.
Lennonjohtajien on käytävä läpi pakollinen koulutus ennen johtamista verkossa. Vatsimin säätämä Global Ratings Policy määrää jokaiselle luokitukselle edellytetyt taitotasot. Luokitukset ovat seuraavat:
S1 - Tower Trainee - ei erityisiä taitotasoja, saa antaa palvelua maksimissaan lähilennonjohdossa.
S2 - Tower Controller - lähilennonjohto, johon kuuluu selvitysasemat (DEL), rullaus- (GND) ja torni (TWR) -asemat, jonka lisäksi tutka- ja menetelmätorniasemat sekä lentotiedotuspalvelut (AFIS).
S3 - TMA Controller - saa johtaa kaikkia edellämainittuja asemia, ja lisäksi lähestymislennonjohtoa (APP/DEP).
C1 - Enroute Controller - saa johtaa kaikkia lennonjohtoasemia, mukaan lukien aluelennonjohtoa (CTR).
C3 - Senior Controller - erityinen luokitus, joka annetaan kokeneille jäsenille.
Tuetut lentosimulaattorit

MS Flight Simulator 2000
MS Flight Simulator 2002
MS Flight Simulator 2004
MS Flight Simulator X
MS Flight Simulator X: Steam Edition
MS Flight Simulator 2020
Lockheed Martin: Prepar3D
X-Plane 7
X-Plane 8
X-Plane 9
X-Plane 10
X-Plane 11
Terminal Reality FLY!
Terminal Reality FLY! 2
Aerowinx 747-400 Precision Simulator
Käytetyt ohjelmistot

ASRC (Advanced Simulated Radar Client) - lennonjohtajan ohjelmisto (tutkaruutu)
VRC (Virtual Radar Client) - lennonjohtajan ohjelmisto (torninäkymä, tutkaruutu)
EuroScope - lennonjohtajan ohjelmisto (tutkaruutu)
Squawkbox - ohjelmisto lentosimulaattorin kytkemiseksi Vatsim-verkkoon
Simulaattorit: MS Flight Simulator X, MS Flight Simulator 2004 tai MS Flight Simulator 2002
XSquawkBox - ohjelmisto lentosimulaattorin kytkemiseksi Vatsim-verkkoon
Xplane 11, -10, -9 ja -8
FSInn - ohjelmisto lentosimulaattorin kytkemiseksi Vatsim-verkkoon
Simulaattorit: MS Flight Simulator X, MS Flight Simulator X: Steam Edition, MS Flight Simulator 2004 tai MS Flight Simulator 2002
vPilot - ohjelmisto lentosimulaattorin kytkemiseksi Vatsim-verkkoon
Simulaattorit: Lockheed Martin: Prepar3D, MS Flight Simulator X, MS Flight Simulator X: Steam Edition tai MS Flight Simulator 2020
Aiheesta muualla

Vatsim-kattojärjestö (Arkistoitu – Internet Archive)
Vatsim Scandinavia
Suomen ilmatila Euroscope -nimisen lennonjohto-ohjelman näytön takaa.
Lentosuunnitelman syöttäminen vPilot -nimiseen ohjelmaan.
Kristoffer Stensrud

Kristoffer Stensrud (1953 – 18. syyskuuta 2021) oli norjalainen rahastosijoittaja, joka kuuluu Skagen-rahastoyhtiön perustajiin ja keskeisiin omistajiin. Stensrud oli vuonna 2010 Norjan varakkaimpia miehiä.
Stensrud opiskeli taloutta Kööpenhaminan kauppakorkeakoulussa. Hän oli johtava analyytikko kööpenhaminalaisessa Børsinformasjon Aps:ssa vuosina 1979–1983 ja Børsinformasjon I. R.:n salkunhoitaja 1983–85. 1985–89 Stensrud oli Stafondsin (myöhemmin SR-Fonds) analyytikko ja ulkomaanvastaava ja 1990–91 johtava analyytikko Carnegie-Jensenissä Kööpenhaminassa.
Stensrud ja hänen kaksi ystäväänsä perustivat Skagenin Stavangerissa vuonna 1992. Kahdessakymmenessä vuodessa yhtiö laajentui muihin pohjoismaihin ja sen sijoitusvarallisuus kasvoi 12 miljardiin euroon (2010). Yhtiön sijoitusrahastoista suurin on Kon-Tiki, jonka salkunhoitajana Stensrud toimii. Suomesta Skagenin rahastoihin, pääasiassa Kon-Tikiin, on investoitu noin 300 miljoonaa euroa.
Kiistat sukupuolipronomineista

Kiistat sukupuolipronomineista käsittelee sukupuoleen viittavista persoonapronomineista syntyneitä erimielisyyksiä maissa ja kielissä, joissa sukupuolilla on eri persoonapronomineja. Kiista on tuntematon niissä kielissä, joissa on käytössä vain yleispätevä ja sukupuolineutraali hän pronomini. Näitä kieliä ovat esimerkiksi suomalais-ugrilaiset, baski, altailaiset kielet, mongolilaiset kielet, dravidakielet ja useat Amerikan intiaanikielet.
Persoonapronominien väärän käytön taustalla on se, että ympäristö olettaa henkilön sukupuoli-identiteetin väärin. On vaadittu, että henkilö saisi itse valita mitä persoonapronominia hän haluaa hänestä käytettävän. Oikean persoonapronomin käyttöä on perusteltu kunnioittavalla persoonapronominien käytöllä. Toisaalta sukupuolipronominien käyttö pitää yllä sukupuolirooleja ja pitää yllä naisiin kohdistuvaa syrjintää, sillä sukupuolittunut kielenkäyttö on yksi sukupuolten epätasa-arvon juurisyistä työpaikoilla.
Englannin kielessä

Vuonna 2017 Yhdysvalloissa Kaliforniassa hyväksyttiin laki, joka velvoittaa sosiaali- ja terveysalan ammattilaisia käyttämään asiakkaidensa oikeita pronomineja sakkojen uhalla.
Kanadalainen psykologi Jordan Peterson nousi julkisuuteen vastustettuaan kanadalaista C-16-lakialoitetta, joka olisi tehnyt väärän persoonapronominin käyttämisestä rangaistavaa. Petersonin mukaan autoritäärisyys alkaa kontrolloimalla kansalaisten ideologista ja kielellistä aluetta.
Englannin kielessä uusia kehitettyjä persoonapronomineja ovat: they, e/ey, per, ve, ze ja zie. Näistä ze ja per ovat peräisin Marge Piercyn feministisestä scifi-romaanista Woman on the Edge of Time (1976).
Muut kielet

Ruotsin kielen hen-pronomini on ollut osa Ruotsin Akatemian sanalistaa vuodesta 2015 lähtien. Samana vuonna Ahvenanmaan maakuntapäivät hyväksyi lakialoitteen, jolla hen-pronominista tuli virallista kieltä uusissa ajokorttilainsäädännössä. Pronominin käyttö on ollut pitkään hieman yleisempää Ruotsin mediassa kuin Suomessa.
Kiinan kieleen pyrittiin tuomaan 1900-luvun alussa, osittain eurooppalaisten kielten vaikutuksesta, oma kolmannen persoonan pronomini kuvaamaan naisia. Tämä pronomini 她 [tā] äännettiin samalla tavalla kuin pronomini 他, joka viittasi molempiin sukupuoliin.
Welcome to the Family

Welcome to the Family voi tarkoittaa seuraavia:
”Welcome to the Family”, Avenged Sevenfold -yhtyeen single
Welcome to the Family, Avenged Sevenfoldin EP-levy
Tervetuloa perheeseen (engl. Welcome to The Family), yhdysvaltalainen komediasarja vuodelta 2013
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Welcome to the Family”, voi hakea sivunnimihaulla, laajalla sivunnimihaulla tai tekstihaulla.
Vähä Karppajärvi

| Vähä Karppajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′13″N, 23°12′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  Myllyjoki 
Järvinumero:  35.527.1.005
Mittaustietoja
Pinnankorkeus:  115 m 
Rantaviiva:  2,081 km 
Pinta-ala:  0,0788 km² 
 fiVähä Karppajärvi 
Vähä Karppajärvi  on Pirkanmaalla Ikaalisissa Karpanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Vähä Karppajärvi on osa Röyhiönjärven-Iso Karppajärven valuma-aluetta.
Maantietoa

Järvi on 850 metriä pitkä, 150 metriä leveä ja sen pinta-ala on 7,9 hehtaaria. Se sijaitsee Holmanharjun länsipuolella ja sijoittuu pohjois-eteläsuuntaisesti Iso Karppajärven viereen. Sen etelä- ja pohjoispäässä on suora ja siihen laskee kaksi pelto-ojaa ja yksi lyhyt suo-oja. Pohjoispäähän laskee Särkilammen laskuoja, joka tuo sieltä kolmen muunkin lammen laskuvedet. Itärantaan laskee Iso Karppajärven 200 metriä pitkä laskujoki. Järven eteläpäässä on sen ainoa saari Leppisaari. Rantaviivan pituus on 2,1 kilometriä ja rannalla sijaitsevat neljä vapaa-ajan asuntoa ja Uusitalon maatila. Pohjoispäässä sijaitsee vielä Lähteenmäen maatilan pellot. Järvelle pääsee yhdystieltä 13281.